b'\n_START_ARTICLE_\nTrafikkforsikringsforeningen\n_START_SECTION_\nGebyrordning\n_START_PARAGRAPH_\nTrafikkforsikringsforeningen er ilagt oppgaven \xc3\xa5 kreve inn unnlatelsesgebyr fra uforsikrede motorvogneiere i henhold til bilansvarslovens \xc2\xa7 17 a.\n_START_SECTION_\nGr\xc3\xb8nt Kort - samarbeid\n_START_PARAGRAPH_\nTFF har avtaler med tilsvarende foreninger i 47 land der TFF garanterer for riktig oppgj\xc3\xb8r dersom norske motorvogner gj\xc3\xb8r skade i noen av disse landene. Dersom en motorvogn fra\xc2\xa0 et av avtalelandene gj\xc3\xb8r skade i Norge, skal TFF eller den TFF har bemyndiget,\xc2\xa0 behandle og gj\xc3\xb8re opp skaden p\xc3\xa5 vegne av det utenlandske forsikringsselskapet som har ansvarsforsikringen p\xc3\xa5 motorvognen (Gr\xc3\xb8nt Kort-systemet).\n_START_SECTION_\nGarantifond\n_START_PARAGRAPH_\nI egenskap av garantifond har TFF ogs\xc3\xa5 ansvaret for skader voldt av ukjente eller uforsikrede motorvogner i Norge i medhold av bilansvarslovens \xc2\xa7 10.\n_START_SECTION_\nGrenseforsikring\n_START_PARAGRAPH_\nVidere utsteder TFF gjennom tollvesenet grenseforsikring (trafikkforsikring) til eiere av utenlandske motorvogner, som ikke omfattes av Gr\xc3\xb8nt Kort-systemet, for kj\xc3\xb8ring innenfor E\xc3\x98S-omr\xc3\xa5det (og Sveits) dersom slik forsikring ikke allerede var kj\xc3\xb8pt f\xc3\xb8r grensepassering inn i Norge.\xc2\xa0 TFF har ogs\xc3\xa5 ansvaret for skader slike motorvogner volder under kj\xc3\xb8ring i Norge.\n_START_SECTION_\nAndre funksjoner\n_START_PARAGRAPH_\nTFF er tillagt funksjonen som erstatningsorgan, informasjonssenter og sentralorgan i henhold til EUs 4. og 5. motorforsikringsdirektiv._NEWLINE_Personer som har v\xc3\xa6rt involvert i trafikkulykker med utenlandsk kj\xc3\xb8ret\xc3\xb8y kan henvende seg til TFF for \xc3\xa5 f\xc3\xa5 opplyst hvor kj\xc3\xb8ret\xc3\xb8yet er forsikret._NEWLINE_Som erstatningsorgan vil TFF tre inn og behandle skader der et utenlandsk forsikringsselskaps norske representant ikke oppfyller sine forpliktelser etter overnevnte EU direktiv.\n_START_SECTION_\nSkadebehandling\n_START_PARAGRAPH_\nTFF har tidligere funksjonsutsatt skadebehandlingen til eksterne agenter. Fra og med januar 2019 vil skadesaker behandles av egen skadeavdeling hos Trafikkforsikringsforeningen.'